Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 764

10. évfolyam Évi óraszám: 74 óra Belépõ tevékenységformák Feladattal vezetett, önállóan végrehajtott elemzési feladatok elvégzése tárgyak, anyagminták, rajzok, írásos, képi és elektronikus ismeretforrások felhasználásával, valamint a látogatások során, megfigyelési szempontok alapján. Munkaköri leírások, technológiai utasítások elemzése. Elõzetes felkészülés a látogatásokra, beadásra szánt beszámolók készítése. A fizikában, kémiában, matematikában tanult ismeretek rendszerezése, ismétlése. Információk gyûjtése a tanulók szakirányú tapasztalatainak felhasználásával és kiadványok, szakirodalom, ill. internet segítségével. A tanult ismeretek felhasználása a hétköznapi életben és üzemek látogatása során. A különbözõ élelmiszer-ipari szakmák közötti hasonlóságok és különbségek feltárása, elemzése. A saját szerep, alkalmasság megítélése, elemzése. Élelmiszer-ipari szakmai alapozó ismeretek Témakörök Tartalmak Információk az élelmiszeriparról Kik dolgozhatnak az élelmiszeriparban? Érvényesülési lehetõségek. Az élelmiszerek minõségi követelményei. Az élelmiszertörvény. Az élelmiszeripar nyersanyagai A nyersanyagok és csoportosításuk. Az élelmiszer-ipari mûveletek Az élelmiszer-ipari mûveletek fõbb csoportjai és jellemzõik, környezeti hatásuk. Növényi eredetû élelmiszerek A gabonafélék és liszt alapanyagú termékek (sütõipari, cukrász- és édesipari). Zöldségfélék és gyümölcsök. Növényi eredetû zsiradékok. Állati eredetû élelmiszerek Hús és hústermékek (hús, baromfi, hal és vad). Tojás. Tej és tejtermékek. Állati eredetû zsiradékok. Élvezeti szerek Alkoholtartalmú italok. Fûszerek. Kávé. Dohány. Az élelmiszerek alkotóelemei Szénhidrátok (mono-, di- és poliszacharidok). Zsírok, olajok. Fehérjék, aminosavak. Vitaminok. Mikroorganizmusok A mikroorganizmusok életfeltételei (víz- és tápanyagigény, hõmérséklet). A mikroorganizmusok hasznos és káros tevékenysége. Növényi eredetû anyagok mikroflórája. A továbbhaladás feltételei A tanulók legyenek tájékozottak az élelmiszer-ipari ágazatokról, leírások, képi információk alapján ismerjék fel az egyes ágazatokat, a jellemzõ munkamûveleteket, ezek környezeti hatásait értékeljék, hasonlítsák össze és értékeljék az ott dolgozók munkafeltételeit. A tanulók tudjanak véleményt alkotni saját pályaalkalmasságukról, az érvényesülési lehetõségeikrõl, tervezzék meg saját életpályájukat, fogalmazzák meg ennek érdekében szándékaikat, feladataikat, a teljesülés feltételeit. Konkrét véleményalkotási feladatokban tudják felhasználni az élelmiszertörvény tartalmát. Leírások, képi információk, minták, tárgyak alapján tudják felismerni és rendszerezni az élelmiszeripar legáltalánosabb technológiai mûveleteit, nyersanyagait, azok alkalmazását, késztermékeit. Tudják megnevezni az élelmiszeripar legjellemzõbb termékcsoportjainak fõbb összetételi jellemzõit, összehasonlítani és megkülönböztetni a növényi és állati eredetû élelmiszerek legjellemzõbb tulajdonságait. Tudják ismertetni az élvezeti szerek emberi szervezetre gyakorolt hatásait, tudjanak érvelni egészségvédelmi céllal fogyasztásukkal kapcsolatban. Hozzanak példákat az egyes vitaminok élelmiszerekben való elõfordulására, átfogóan tudják bemutatni élettani hatásukat. Rendeljék hozzá specifikus tulajdonságaikhoz a különbözõ cukrokat, a keményítõt, a zsírokat, olajokat, a fehérjéket. Tudják felsorolni az élelmiszeranyagokat alkotó legfontosabb kémiai elemeket. Rendeljék hozzá élelmiszer-ipari termékekhez a hasznos és a káros erjedési folyamatokat. Alkalmazzák a mikroorganizmusokról, életfeltételeikrõl szóló ismereteiket az élelmiszerek tárolási feltételeinek, a tartósítás lehetõségeinek megítélésében. ÉLELMISZER-IPARI SZAKMAI ALAPOZÓ GYAKORLATOK 9—10. évfolyam Célok és feladatok A szakiskolákban 9—10. évfolyamon folyó szakmai alapozó oktatás keretében egy szakmacsoport közös szakmai (elméleti és gyakorlati) ismereteinek nyújtása; készségek, képességek fejlesztése folyik. A szakmai alapozó oktatás keretében a tanulók az általános szakmai elméleti ismeretek elsajátítása mellett megismerkednek a kiválasztott szakmacsoport jellemzõ technológiáival, a felhasznált anyagokkal, megismerik a szakmacsoportba tartozó szakképesítéseket, s felkészülnek az Országos Képzési Jegyzékben szereplõ konkrét szakképesítés kiválasztására. A „B” változatú kerettanterv célja a megalapozott elméleti ismeretekkel és tanulói képességekkel belépõ, jobban terhelhetõ tanulók mûveltségének továbbfejlesztése. A gyakorlati oktatás célja — megfelelõ tanulói aktivitás mellett — a szakképzésbe való belépéshez szükséges készségek és képességek továbbfejlesztése. Az Élelmiszer-ipari szakmai alapozó gyakorlatok oktatásának célja a szakmacsoport közös gyakorlati ismereteinek nyújtása, a készségek, képességek fejlesztése, a jellemzõ technológiák, munkamûveletek, felhasznált anyagok, a szakmacsoport szakképesítéseinek bemutatása. Bemutatja az elméletben tanultak gyakorlati alkalmazásait. A közismereti tárgyakra építve fejleszti, formálja a tanulók mûszaki szemléletét, bõvíti tevékenységeik körét. Az élelmiszeripar gyakorlati, sokszínû, tartalmas, aktív tanulói magatartást és tanulási élményeket is eredményezõ bemutatásával felkelti a tanulók érdeklõdését a szakmacsoport iránt, bebizonyítva számukra az ágazat nemzetgazdasági jelentõségét, hosszú távú fejlõdõképességét, távlatait. Feladata, hogy alkalmakat, lehetõségeket teremtsen a szakmai tantárgyak elsajátításához szükséges képességek, készségek fejlõdéséhez, a szakmacsoportba tartozó szakképesítések munkaköreiben szükséges magatartás kialakulásához, a tanulási és szakmai motiváció fejlõdéséhez, megerõsödéséhez. Mutassa be az élelmiszeripar összetettségét, a szakmacsoportba tartozó szakképesítések munkaköreiben dolgozók tevékenységét, a munkakörök sokszínûségét. Segítse a tanulókat leendõ szakmai szerepük kiválasztásában, megfogalmazásában, egyéni életpályájuk reális megtervezésében. Neveljen a körültekintõ, pontos, igényes, biztonságos munkavégzésre, a tudatos, felelõsségteljes szakmai és környezetvédelmi magatartásra. Adjon alapot az élelmiszer-vizsgálatokhoz, a szakma egyszerû mûveleteinek elvégzéséhez. Tárja fel a mindennapi élet és az élelmiszer-ipari gyakorlat közötti hasonlóságokat és különbözõségeket, az élelmiszer-technológiákban elõforduló mûveleti azonosságokat, az élelmiszer-ipari mûveleteket befolyásoló paramétereket és azok jelentõségét. Fejlesztési követelmények A tananyag tanulása során fejlõdjenek a tanulók szakmai gyakorlati tantárgyak tanulásához szükséges képességei, így különösen az ismeretelemzõ-értékelõ gondolkodás, az önálló tapasztalatszerzés és ismeretalkalmazás képessége. Gyakorlati tevékenységük során maradéktalanul tartsák be a balesetmentes és biztonságos munkavégzés szabályait, fejlõdjön munkabírásuk, kitartásuk. A tantárgyi tevékenység során szokjanak hozzá a tanulók a produktív munkavégzéshez, az önálló gyakorlati feladatmegoldáshoz, érezzék meg a gyakorlati munka eredményeinek, sikereinek értékét, örömét. Munkájuk során fejlõdjön figyelemösszpontosító képességük, munkabírásuk, kézügyességük, finomodjanak mozdulataik, munkavégzésük legyen egyre fegyelmezettebb, pontosabb. Tanulják meg beosztani a rendelkezésükre álló idõt, sajátítsák el az eszközök balesetmentes, biztos használatát. A tanulók legyenek képesek a tanult egyszerû mûveleteket önállóan is elvégezni, az eszközöket célszerûen és szakszerûen használni, ismerjék meg a felhasznált anyagokat, alkalmazott eljárásokat. A tantárgyi tevékenység végzése során alakuljon ki bennük kötelességtudat, felelõsségérzet, a társakra is figyelõ, segítõkész magatartás, a mások munkájának, eredményeinek, teljesítményeinek tisztelete, folyamatosan erõsödjék a tanulási és szakmai motiváció, váljon tudatos döntéssé a szakmaválasztás. Ismerjék meg, fogadják el és tudatosan alkalmazzák a szakmai tevékenységek végzéséhez szükséges magatartási szabályokat, magatartásformákat. A szakmai tanulmányi tevékenység által alakuljon ki, erõsödjön a szakmához, a választott munkához, életpályához való kötõdésük. A tanulók értsék meg, hogy az élelmiszer-ipari termelés elfogyasztásra szánt termékeket hoz létre, lássák meg a szakmai tevékenységeik mögött az embert és a természetet, tiszteljék ezek értékeit, ismerjék fel és utasítsák el a környezetszennyezõ, természetkárosító tevékenységeket, az ilyen magatartást. A tanulók legyenek tájékozottak a gyakorlatokon bemutatott termelésrõl, a körülményekrõl, feltételekrõl, a technológiák ismérveirõl, a termékek választékáról, értékérõl, felhasználásáról, tudják alkalmazni ismereteiket a folyamatok, jelenségek megértése terén. Szerezzenek alapszintû gyakorlottságot egyszerû technológiai mûveletek elvégzése terén, ismerjék meg és alkalmazzák a környezetvédelmi, munkavédelmi, tûzvédelmi és higiéniai szabályokat. A tanulók tudják használni a tanult élelmiszer-ipari mérõeszközöket, mûszereket, elvégezni a tanult méréseket, vizsgálatokat, helyesen értelmezni a mért adatokat, az érzékelt jellemzõket. Értsék meg a mérés élelmiszer-ipari jelentõségét.

Source: https://magyarkozlony.hu/hivatalos-lapok/3bf8730af1b3595fb6b226ee411214b86221b151/dokumentumok/e23f4aa14cc9e6e39ad67d8c49dc9d0b2a709ef3/letoltes